Tandtegnici sukkel om te registreer | Maroela Media
Kommer heers oor afgestudeerde tandheelkundige tegnici aan die Tshwane Universiteit vir Tegnologie (TUT), Durban Universiteit vir Tegnologie (DUT) en Kaapse Skiereiland Universiteit vir Tegnologie (KSUT) wat nie by die Suid-Afrikaanse Raad vir Tandtegnici (SADTC) kan registreer nie.
Die departement van hoër onderwys en opleiding het 'n vergadering met die Raad op Hoër Onderwys, die Suid-Afrikaanse Kwalifikasie-owerheid (SAQA) en Universiteite Suid-Afrika (USAf) belê om 'n gemeenskaplike begrip van die situasie te kry.
Die departement het die situasie in 'n verklaring bevestig, maar kon nie sê wat die rede is waarom die afgestudeerdes sukkel om te registreer nie.
Luidens die verklaring is daar tydens die vergadering gesamentlik ooreengekom oor 'n pad vorentoe om die lot van tandheelkundige tegnologie-studente te hanteer. Die volgende is ooreengekom:
Dat vergaderings op kort termyn met die departement van gesondheid en SADTC versoek word om sake wat deur die studente en universiteite vir tegnologie geopper is, te hanteer en op te los.
Dat daar op medium- tot lang termyn aandag gegee word aan enige botsende gedeeltes in wetgewing met betrekking tot akkreditering by kwaliteitsrade, oorsig oor statutêre professionele liggame en registrasie-liggame.
Ook professionals persone in die gsondhidsberoepe wat reeds geregistreer is, sukkel om hul registrasies te hernu. Maande nadat fooie betaal is staan daar nog op die persoon se profile non-active, en dit is die profiel wat die publiek sien. Redes, die HPCSA, is net nog 'n instansie wat deur die ANC se kaderontlooing verwoes is. Hulle is bloot net lui, onkundig en oneffektief. Die tyd het aangebreek dat Afriforum of Solidariteit die inisiatief neem om 'n paralelle statutêre liggaam vir gesondheidsberoepe stig.